钦定古今图书集成/明伦汇编/交谊典/第028卷 > 《体仁》明·方孝孺
## 钦定古今图书集成/明伦汇编/交谊典/第028卷 > 《体仁》明·方孝孺

“天之生人，岂不欲使各得所哉？然而势有所不能，故
托诸人以任之，俾有馀补不足。智愚之相悬，贫富之
相殊，此出于气运之相激而成者。天非欲其若此不
齐也，而卒不能免焉。是气行乎天地之间，而万物资
之以生，犹江河之流，浑涵𣽂沦，其所冲激不同，而所
著之状亦异。水非有意为巨细于其间也，而万变错”
出而不可御，人何以异于斯乎？“智可以综核海内，而
暗者无以谋其躬；财或可以及百世，而馁者无一啜
之粟。”天非不欲人人之皆智且富也，而不能者，势不
可也。势之所在，天不能为，而人可以为之。故立君师
以治，使得于天。厚者不自专其用，薄者亦有所仰以
容其身。然后天地之意得，圣人之用行而政教之说
起。故圣贤非为己设也，所以为愚不肖之资货财非
富匹夫也，固将俾分其馀，以补人之匮乏。三代之盛，
是法行于朝廷，达于州里，成于风俗，而入于人心，是
以天下无怨嗟之民。今世之志义之士，有推其所有
馀，行其所可为者，其亦先王之所取者乎？然非知本
者，不知其意之美也。使知斯人之生，皆本于天，视人
之颠𬯀陷溺，与己无异，则民焉有所失之患哉？余病
乎未能，而欲试诸乡闾，以为政本。数百家之乡，其人
必有才智赀产殊绝于众者，虽废兴迭出而未尝无每乡推其尢者为之表，使为二廪、三学廪之法。丰岁
夏秋，自百亩之家以上，皆入稻麦于廪，称其家为多
寡，寡不下十升，多不过十斛，使乡之表籍其数而众
阅守之，度其九岁可得千斛，以备荒凶、札瘥及死丧
之不能自存者。其入也先富，而出也先贫。出也视口，
而入也视产。多者皆庚，加息十一，不能庚则否。廪之
左立祠，以祠入粟多而及人博者。祠之左右序揭二
版，左曰《嘉善》，书其人之绩，版以朱，书以青；右曰“愧顽”
版；不饰，书以白书。吝而私者为衣；而不均者，渔其利
而不恤民者，岁再集众谒祠而读之，以为戒学之法，
各立师一人，以有德而服人者为之。立司教二人，司
过二人，司礼三人。乡人月吉盛衣冠相率谒学。暇则
游于学，问乎师，有违过者，于师乎治；悖教不良者，师
与其罚。其教法如族学之仪。